Malmesbury-polisieman verdwyn spoorloosAo Dion Juan Gaston Dumas (57), gestasioneer by Malmesbury-polisiestasie JONGSTE: Dion Dumas se liggaam is op 27 Desember 2016 gevind. Lees meer. Ao Dion Juan Gaston Dumas (57), gestasioneer by Malmesbury-polisiestasie, word sedert Oukersdag vermis. Dessie Rechner, direkteur van die Pink Ladies, ŉ organisasie wat hom daarop toespits om vermiste persone op te spoor, het gesê Dumas is Saterdagmiddag weg om ŉ geskenk by sy ma se dokter se huis af te laai. Volgens die dokter was hy daar en hy is omstreeks 16:00 daar weg. Sedertdien is Dumas nog nie weer gesien nie. Dumas is die bekende sangeres Jennifer Zamudio se neef. Dumas het ŉ blou-en-groen-knopieshemp en ŉ denim-kortbroek aangehad met sandale. Hy bestuur ŉ wit BMW318 met die registrasienommer CK13372. Hy is ongeveer 1,78 m lank en weeg nagenoeg 112 kg. Indien enigiemand hom sien of weet waar hy hom bevind kan SAPD Malmesbury gekontak word. Kontak kol. Nielson of Ao Durandt by 071 604 8379, 022 482 7500, 083 412 8667 of 082 778 3501.